stanford-oval/wikipedia huggingface dataset:
Ekologinen kompensaatio
Ekologisten kompensaatioiden periaatteita > No Net Loss (NNL)

No Net Loss (ei nettotappiota- periaate) on yksi ekologisten kompensaatioiden keskeisistä periaatteista. Periaatten mukaisesti kompensaatiot tulee toteuttaa täysmääräisesti, eli kaikki aiheutetut haitat tulee hyvittää. Tämän vuoksi kompensaatioiden suunnittelussa on pyrittävä arvioimaan ja mittaamaan mille elinympäristöille ja lajeille aiheutuu haittaa ja osoittamaan, että suunniteltu kompensaatio korvaa kaikki nämä haitat tai mieluiten enemmän kuin aiheuttamansa haitat. Todellisuudessa haittojen mittaaminen luotettavasti ja aivan tarkasti on mahdotonta, joten ei voida osoittaa, onko hanke saavuttanut no net loss periaatteen mukaisen kompensaation.
Ekologisten kompensaatioiden periaatteita > Lisäisyys

Lisäisyys (engl. additionality) tarkoittaa sitä, että hyvitys tuottaa ylimääräisiä elinympäristön tilan parannuksia. Toimet jotka olisi tehty jostain toisesta syystä, tai joiden tekemiseen on esimerkiksi lainsäädännöllinen velvoite, eivät tuo lisäisyyttä eivätkä kelpaa hyvitykseksi.
Ekologisten kompensaatioiden periaatteita > Vastaavuus

Haittaa ja mahdollista hyvitystä arvioitaessa tulisi huomioida näiden kahden ekologinen vastaavuus, eli kun hävitetään tietynlaista elinympäristöä tulisi se korvata vastaavalla luontotyypillä (engl. like-for-like periaate).
Ekologisten kompensaatioiden periaatteita > Ajoitus

Ihanteellisesti kompensaatio toteutettaisiin ennen haittaa aiheuttavan hankkeen toteutusta. Ympäristön ennallistaminen tapahtuu merkittävällä aikaviiveellä, jopa useiden kymmenien tai satojen vuosien kuluttua. Kompensaation vaatiminen ennen hankkeen toteutusta voisi mahdollistaa ennallistumisen todentamisen ennen pilaavaa toimintaa. Käytännössä kompensaatiot voidaan toteuttaa myös hankkeen käynnistymisen ja valmistumisen jälkeen.
Ekologiset kompensaatiot Suomessa

Ekologiset kompensaatiot eivät ole lakisääteisiä Suomessa, mutta kompensoiminen on mahdollista Suomen nykylainsäädännön puitteissa. Tähän mennessä kompensaatioita on käytetty suojeltujen luonnonarvojen kompensoimiseen, ja lieventäviä ja korvaavia toimenpiteitä poikkeuslupatilanteissa.
Suomen hallitusohjelmaan 2019 on kirjattu tavoite:
"Pilotoidaan ekologisen kompensaation käyttöä esimerkiksi isoissa infrastruktuurihankkeissa ja arvioidaan saatujen kokemusten perusteella lainsäädännön uudistustarpeita. Ekologisella kompensaatiolla tarkoitetaan periaatetta, jonka mukaan luonnon monimuotoisuutta vaurioittavan toiminnan haittoja hyvitetään parantamalla heikentyneitä elinympäristöjä ja luomalla uusia toisaalla kuitenkin niin, että kompensaatio on viimesijainen vaihtoehto luontohaittojen vähentämisen jälkeen. Ennen kompensaatiomahdollisuuden käyttöä tulee kuitenkin minimoida alkuperäisen hankkeen ympäristöhaitat"
Suomessa on käynnissä joitain pilotointihankkeita, mutta varsinaisia kompensaatioiden periaatteita noudattavia hankkeita ei ole toistaiseksi toteutettu. Yritykset jotka tarvitsevat toiminnallensa ympäristöluvan, kuten yritykset joiden toiminta muuttaa maankäyttöä, ovat osoittaneet kiinnostusta ekologisa kompensaatioita kohtaan.
Ekologisten kompensaatiot on otettu huomioon myös Suomen luonnosuojelulain uudistamisessa. Kaikki luontotyypit eivät sovellu ekologisiin kompensaatioihin, sillä on todettu, että niihin kohdistuvia heikennyksiä on mahdotonta tai erittäin haastava hyvittää onnistuneesti. Suomessa on tehty laaja selvitys siitä minkälaiset luontotyypit voitaisiin ottaa kompensaatioiden piiriin ja yleisesti on todettu, että kaikkein uhanalaisimmat lajit ja elinympäristöt tulisi jättää kompensaatiomenettelyn ulkopuolelle.
Ekologisten kompensaatioiden kritiikki

Ekologisiin kompensaatioihin kohdistuva kritiikki liittyy usein ennallistamisen epävarmuuteen.
Toinen kompensaatioihin kohdistuva kritiikki on usein markkinapohjaisten suojelukeinojen kohtaama arvostelu luonnon kaupallistamisesta. Toisaalta voidaan argumentoida, että kyse ei ole markkinapohjaisesta välineestä sillä vaihdannan kohde ilmaistaan luontotyyppeinä eikä rahallisessa arvossa.
Continental Basketball Association

| Continental Basketball Association |
| --- | --- |
Laji:  koripallo
Maa(t):   Yhdysvallat
Perustettu:  1946
Joukkueita:  4
Hallitseva mestari:  Lawton-Fort Sill Cavalry
Eniten mestaruuksia:  Wilkes-Barre Barons (8)
Continental Basketball Association (CBA) oli Yhdysvalloissa pelattu koripallosarja.
Sarja perustettiin vuonna 1946. Kaudella 2007–08 sarjassa pelasi 10 joukkuetta, mutta kauden jälkeen kuusi joukkuetta vetäytyi sarjasta. Neljän joukkueen voimin pelattu kausi 2008–2009 jäi sarjan viimeiseksi.
Joukkueet 2008–2009

| Joukkue | Kaupunki | Perustettu | Areena | Kapasiteetti | Mestaruudet |
| --- | --- | --- | --- | --- | --- |

| Albany Patroons | Albany | 1982 | Washington Avenue Armory | 3 500 | 2 |
| East Kentucky Miners | Pikeville | 2007 | Eastern Kentucky Expo Center | 5 700 | – |
| Lawton-Fort Sill Cavalry | Lawton | 1982 | Great Plains Coliseum | 3 000 | 3 |
| Minot SkyRockets | Minot | 2005 | Minot Municipal Auditorium | 5 000 | – |
Eliška Adamovská

Adamovská vuonna 2020.
Eliška Adamovská (s. 7. toukokuuta 2001) on tšekkiläinen kiipeilijä, joka on erikoistunut lead-kiipeilyyn. Hän on voittanut Tšekin-mestaruuden lead-kiipeilyssä ja boulderoinnissa useamman kerran. EM-kisoissa hän voitti hopeaa vuonna 2020. Hän voitti Briançonin maailmancupissa kultaa vuonna 2021 ja hopeaa vuonna 2023. Ulkokivillä hän on kiivennyt reittejä 8c+-vaikeustasolle asti.
Adamovská aloitti kiipeilyn nuorena ulkokivillä, joilta hän pikkuhiljaa siirtyi sisälle ja kilpailuihin.
Bissaun katedraali

| Bissaun katedraali |
| --- | --- |
 Bissaun katedraalin pääsisäänkäynti.
Sijainti:  Bissau, Guinea-Bissau
Koordinaatit:  11°51′36″N, 15°34′52″W
Rakentamisvuosi:  1945-1950
Suunnittelija:  João Simões, Galhardo Zilhão
Tyylisuunta:  Moderni uusromantiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Bissaun katedraali (port. Catedral de Bissau), tunnetaan myös nimellä Sé Catedral de Nossa Senhora da Candelária (Candelarian Neitsyen katedraali) on katolinen katedraali Bissaun kaupungissa Guinea-Bissaussa ja Bissaun hiippakunnan keskus. Toinen kirkon torneista toimii myös majakkana.
Historia

Katedraalin rakennustyöt alkoivat vuonna 1945 arkkitehtien João Simões ja Galhardo Zilhão johdolla. Rakennus valmistui vuonna 1950. 9. elokuuta 1998 piispa Settimio Arturo Ferrazzetta piti kirkossa rohkean saarnan, jossa hän otti kantaa maassa tuolloin käynnissä olleeseen sisällissotaan. Hän kutsui konfliktia "suureksi yhteiskunnalliseksi synniksi", joka siirtää "vuosia taaksepäin" ja provosoi Guinea-Bissaun kansaa, joka "tietää kuinka kärsiä, mutta vain tiettyyn pisteeseen asti" reagoimaan. Hän menehtyi sydänkohtaukseen seuraavana vuonna ja on haudattu kyseiseen katedraaliin.
Rakennus

Kirkko sijaitsee korotettuna, hieman puistokadun takana, muodostaen pienen aukion. Katedraali edustaa tyyliltään modernia uusromantiikkaa. Kirkon pohjoistorni toimii myös majakkana. Se opastaa laivoja Geba-joen estuaarilta Bissaun satamaan.
Katedraali sisältä.
Brock Boeser

| Brock Boeser |
| --- | --- |

Henkilötiedot
Syntynyt: 25. helmikuuta 1997 (ikä 27) Burnsville, MN, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  185 cm
Paino:  88 kg
Seura
Seura:  Vancouver Canucks
Sarja:  NHL
Pelinumero:  6
Pelaajaura
Pääsarjaura:  2017–
NHL-varaus:  23. varaus, 2015 Vancouver Canucks
Brock Boeser (s. 25. helmikuuta 1997 Burnsville, Minnesota, Yhdysvallat) on yhdysvaltalainen jääkiekkoilija, joka pelaa NHL-joukkue Vancouver Canucksin organisaatiossa. Seura varasi hänet ensimmäisellä kierroksella 23. pelaajana NHL:n varaustilaisuudessa 2015. Boeser on pelipaikaltaan oikea laitahyökkääjä, mutta hän osaa pelata myös keskellä.
Pelityyli

Elite Prospects -sivuston Curtis Joe on luonnehtinut Boeseria on dynaamiseksi offensiiviseksi hyökkääjäksi ja luontaiseksi maalintekijäksi. Joe mainitsee hänen vahvuuksiinsa vaistot, joilla Boeser löytää hyvin maalintekopaikoille. Hänen laukauksensa lähtee nopeasti, mutta Boeser tietää hyvin myös hänen ketjukavereidensa liikkeet ja syöttää hyvin. Joe mainitsee hänen vahvuuksiinsa myös kiekolliset taidot, mutta kehityskohteisiinsa puolustuspelaamisen. Boeserilla on myös hieman parannettavaa laitaväännöissä.
Useat NHL:n kykyjentsijät ovat verranneet Boeseria on pelityyliltään Patrick Sharpiin. Boeser laukoo oikealta.
Ura > Seuraura

Boeser kävi high schoolin kotikaupungissaan Burnsvillessa. Sioux City Musketeers varasi hänet koko USHL:n varaustilaisuuden neljäntenä pelaajana vuonna 2013. Boeser pelasi vielä pääosan kaudesta 2013–2014 Burnsville High Schoolin joukkueessa, jonka varakapteenina hän toimi. Boeser oli Burnsvillen paras pistemies, maalintekijä ja syöttäjä tehoilla 21+25=46, kuten myös kevään 2014 pudotuspeleissä tehoilla 2+2=4. Loppukaudella hän pelasi Sioux City Musketeersin USHL-joukkueessa. Toukokuussa 2014 seura kauppasi hänet Waterloo Black Hawksiin vaihdossa ensimmäisen ja toisen kierroksen varausvuoroihin.
Kausi 2014–2015 oli Boeserille varsinainen tulokaskausi USHL:ssä. Hän jakoi koko liigan maalipörssin voiton Sioux City Musketeersin Robert Carpenterin ja Tri-City Stormin Chris Wilkien kanssa sekä sijoittui pistepörssissä kolmanneksi tehoilla 35+33=68. Boeser valittiin kauden päätteeksi USHL:n ensimmäiseen tähdistökentälliseen ja tulokkaiden tähdistökentälliseen. Hän pelasi kauden aikana myös CCM/USA Hockey All-American Prospects Gamessa.
Vancouver Canucks varasi Boeserin ensimmäisellä kierroksella 23. pelaajana NHL:n varaustilaisuudessa 2015. Hän siirtyi kaudeksi 2015–2016 Pohjois-Dakotan yliopistojoukkueeseen. Boeser voitti Freshman -kaudellaan koko NCHC:n maalipörssin ja jakoi pistepörssin voiton St. Cloudin Kalle Kossilan kanssa tehoilla 26+28=54. Hänet valittiin kauden päätteeksi sarjan ensimmäiseen tähdistökentälliseen ja tulokkaiden tähdistökentälliseen. Boeser voitti kauden päätteeksi koko NCAA:n mestaruuden. Sophomore -kaudellaan kaudella 2016–2017 hän nousi UND:n varakapteeniksi. Boeser pelasi rannevamman vuoksi vain 32 ottelua, mutta alkukauden kivuistaan huolimatta hän teki yli piste per peli -tahdilla tehot 16+18=34. Boeser oli UND:n toiseksi paras maalintekijä Tyler Jostin kanssa ja sijoittui sisäisessä pistepörssissä kolmanneksi. Hän jakoi koko sarjan maalipörssin kahdeksannen sijan kolmen muun pelaajan kanssa.
Toisen yliopistokautensa päätteeksi, maaliskuussa 2017 Boeser teki kolmivuotisen tulokassopimuksen Vancouver Canucksin kanssa. Hän teki NHL-debyyttinsä jo samana päivänä 25. maaliskuuta 2017 vieraissa Minnesota Wildia vastaan. Boeser teki ottelussa myös NHL-uransa avausmaalin, joka jäi Canucksin 2–4-voittoon päättyneen ottelun ratkaisumaaliksi. Hänet valittiin ottelun ykköstähdeksi.
Syyskuussa 2019 Boeser teki Canucksin kanssa kolmen vuoden ja vuosipalkaltaan noin 5,8 miljoonan dollarin jatkosopimuksen.
Heinäkuussa 2022 Boeser teki Canucksin kanssa kolmevuotisen ja yhteensä 19,95 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Helsinki 2016 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Piešťany 2014 | jääkiekko |  |
Boeser pelasi alle 20-vuotiaiden MM-kilpailuissa vuonna 2016, jolloin hän voitti pronssia. Vuoden 2017 Boeserilta jäi väliin rannevamman vuoksi.
Boeser pelasi myös alle 18-vuotiaiden Ivan Hlinkan muistoturnauksessa vuonna 2014, jolloin hän toimi Yhdysvaltain kapteenina ja voitti pronssia. Boeser jakoi kuudella osumallaan koko turnauksen maalipörssin voiton Kanadan Lawson Crousen kanssa. Hän jakoi myös Yhdysvaltain sisäisen tehotilaston voiton Thomas Novakin ja Grant Gabrielen kanssa lukemalla +6.
Boeser pelasi myös alle 19-vuotiaiden World Junior A Challengessa vuonna 2014, jolloin hän voitti kultaa ja oli Yhdysvaltain paras maalintekijä neljällä osumallaan. Samana vuonna Boeser osallistui myös alle 17-vuotiaiden viiden maan turnaukseen, joka päättyi Yhdysvaltain voittoon. Hän kuului joukkueen kapteenistoon.
Muuta

Boeserin serkku Dan pelasi jääkiekkoa parhaimmillaan AHL-tasolla.
Vuoden 2011 miehittämättömät avaruuslennot

Vuoden 2011 miehittämättömät avaruuslennot: Laukaistujen miehittämättömien avaruusalusten määrä on 96  eli suuruusluokaltaan kuten edeltävinä vuosina. Vuoden aikana tehtiin 71 laukaisua. Näiden lisäksi kuusi laukaisua epäonnistui osin tai kokonaan tuhoten noin kaksitoista satelliittia ja avaruusluotainta: neljä näistä epäonnistumisista oli venäläisten aikaansaamia, yksi kiinanlainen ja yksi yhdysvaltalainen. Venäläisten epäonnistumiset nostivat Venäjällä esiin keskustelun siitä, että sen avaruustoiminta on edelleen ollut vanhojen neuvostokonkareiden johdossa ja heidän poistumisensa on jättämässä osaamisvajeen. Länsimaisia laukaisuja oli kaikista vajaa neljännes ja valtaosa laukaisuista oli venäläisiä tai aasialaisia, joka ilmentää rakettitekniikan paluuta sen keksimisaluilleen, Kiinaan, Intiaan ja Venäjälle.
Taulukon lihavoidut tekstit tarkoittavat sitä, että kyseiset laukaisut liittyvät Suomen avaruustoimintaan: näitä ovat NASAn sukkulalaukaisu STS-134, joka vei toukokuussa AMS-mittalaitteen ISS-avaruusasemalle, Venäjän avaruusjärjestön Spectrum Radioastron laukaistiin heinäkuussa, EU:n Galileo IOV-1 ja IOV-2 paikannuussatelliitit, jotka laukaistiin lokakuussa ja NASAn Mars Science Laboratory Mars-laskeutuja laukaistiin marraskuussa.
Vuosi on miehitettyjen avaruuslentojen juhlavuosi, sillä 12. huhtikuuta Juri Gagarinin lennosta Vostok 1 on kulunut 50 vuotta. Vuonna 2011 on kulunut 25 vuotta NASAn Challenger-avaruussukkulan tuhosta. Vuonna 2011 NASAn jäljellä olevat sukkulat siirtyivät museoihin tehden kaksi tai kolme viimeistä lentoaan. Vuonna 2011 kolme tai neljä yhdysvaltalaista pienempää rakettitehdasta pyrkii laukaisemaan uusia kantorakettejaan.
Vuonna 1961 Neuvostoliitto aloitti planeettalennot Venera 1VA-avaruusluotaimellaan. Vuonna 1961 laukaistiin Yhdysvalloista ensimmäinen amatöörisatelliitti Oscar 1, joka painoi 5 kg. Se on 2000-luvun CubeSat-nanosatelliittien edelläkävijä.
Epäonnistuneet laukaisut

4.3.2011 NASAn Glory-kaukokartoitussatelliitti sekä E1P-, HERMES- ja KySat-1-CubeSatit tuhoutuivat, kun Taurus-3110-raketti, joka laukaistiin Vandenbergista, ei saanut raketin nokkakartiota auki. Raketti ei saavuttanut ratanopeutta ja putosi ilmakehään. Nokkakartion lukitus/avausmekanismi oli vuonna 2009 syy NASAn OCO-ilmastosatelliitin tuhoon, käytössä oli sama kantoraketti.
17.8.2011 Ekspress AM4, RSCC-yhtiön tietoliikennesatelliitti ei saavuttanut GEO-rataa Proton-laukaisussa Baikonurin kosmodromilta. Venäjän avaruusjärjestö menetti tietoliikenneyhteyden satelliittiin, jonka rata jäi muotoon 1000 km x 20000 km (inklinaatio 55 astetta). RSCC-yhtiö pitää satelliittia menetettynä. Epäonnistumisessa on samankaltaisuutta vuoden 2010 epäonnistuneen GLONASS-laukaisun kanssa. Pian ilmeni, ettei EADS Astriumin rakentaman satelliitin aurinkopanelit avautuneet. Satelliitti oli vakuutettu 270 miljoonan dollarin arvosta. Syyskuussa 2011 lennonjohto sai yhteyden satelliittiin ja se on onnistunut avaamaan osittaisesti aurinkopanelinsa.
18.8.2011 Kiinan avaruushallinto epäonnistui kokeellisen SJ-11-04-avaruusaluksen laukaisussa Jiuquanin avaruuskeskuksesta Pitkä Marssi 2C-kantoraketin toimintahäiriön vuoksi.
24.8.2011 Sojuz-U-kantoraketin laukaisu epäonnistui ja tuhosi ISS-avaruusasemalle menossa olleen Progress M12-M-rahtialuksen. Satelliitti ei irtaantunut Sojuz-kantoraketin ylimmästä vaiheesta. Onnettomuus on luokassaan hyvin harvinainen, Sojuz on erittäin luotettava kantoraketti ja sen miehitettyihin lentoihin liittyvät rakettiyksilöt ovat toimineet miltei 100% luotettavuudella. Onnettomuus voi ilmentää Venäjän avaruusteollisuuden vanhojen konkareiden poistumista eläkkeelle ja uusien työntekijöiden lepsumpaa asennetta työhönsä.
8.11.2011 Zenit-raketti laukaisi onnistuneesti Baikonurin kosmodromilta Venäjän avaruusjärjestön Phobos-Grunt-luotaimen ja sen kyydissä kulkeneen kiinalaisen Yinghuo 1 luotaimen. Phobos-Gruntin moottoreiden käynnistys epäonnistui ja avaruusalukset jäivät Maan kiertoradalle , josta ne pudonnevat ilmakehään 6. tammikuuta 2012.
23.12.2011 Sojuzin laukaisuyritys Plesetskistä epäonnistui tuhoten venäläisen Meridian-tietoliikennesatelliitin. Venäjän avaruusjärjestön johtaja Popovkin totesi venäläisen avaruusteollisuuden olevan kriisissä ja vaati alan johtoon "uusia kasvoja".
Aiheesta muualla

Güntherin avaruussivun Chronology-kohdasta laukaisujen historia (päälähde)
Russian Space Web
Lista laukaistavista avaruusaluksista (Arkistoitu – Internet Archive)
Jonathan McDowellin avaruussivusto
Laukaisuluettelo vuodelle 2011
ESAn tieteelliset avaruuslennot (Arkistoitu – Internet Archive)
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 2010 | Miehittämättömät avaruuslennot | Seuraaja: Vuosi 2012 |
Alice Wallenius

Alice Wallenius (o.s. Rosenblad; 7. elokuuta 1888 Saltvik – 21. syyskuuta 1966 Moskova) oli suomalainen opettaja ja kielenkääntäjä. Hänen puolisonsa oli runoilija Allan Wallenius.
Elämä

Ahvenanmaalla merikapteenin perheeseen syntynyt Wallenius valmistui Tammisaaren seminaarista vuonna 1910 ja sen jälkeen työskenteli opettajana Haraldsbyn kansakoulussa vuodesta 1911 lähtien. Wallenius oli myös sosialidemokraattien edustajana Saltvikin kunnanvaltuustossa. Vuonna 1917 hän tutustui Ahvenanmaalle puhumaan saapuneeseen Allan Walleniukseen. Sisällissodan aikana Alice Wallenius tuki punaisia ja joutui lyhyeksi aikaa mantereelta saapuneiden suojeluskuntalaisten pidättämäksi. Sodan jälkeen hänet erotettiin toimintansa takia opettajanvirasta. Kesällä 1918 Wallenius muutti Tukholmaan, jossa hän avioitui Allanin kanssa vuonna 1919. Tukholmassa Alice Wallenius lähti myös mukaan SKP:n toimintaan.
Vuonna 1921 pariskunta karkotettiin Ruotsista ja puolisot muuttivat Neuvosto-Venäjälle. Allan Wallenius vangittiin Stalinin vainojen yhteydessä, ja hän kuoli vankileirillä vuonna 1942. Alice Wallenius eli viimeiset vuosikymmenensä Moskovassa, jossa hän kuoli vuonna 1966 liikenneonnettomuudessa jäätyään linja-autonkuljettajan yliajamaksi.
Wallenius käänsi ruotsiksi muun muassa Karl Radekin, Georgi Dimitrovin, Arvid Hansenin ja V. I. Leninin teoksia. Lisäksi hän ruotsinsi Kommunistinen manifestin sekä Josef Stalinin kymmenosaisen suurteoksen Leninismin perusteista ensimmäisen osan yhdessä Ivar Lassyn kanssa.
Muuta

Vuonna 2021 valmistui Annvi Gardbergin toimittama Yleisradion radiodokumentti Allan Walleniuksesta, jossa sivuaa myös Alice Walleniuksen elämää. Hänen vaiheitaan käsitellään myös Annvi Gardbergin, Anders Gardbergin ja Aapo Roseliuksen vuonna 2018 julkaistussa kirjassa Över branten.
Käännöksiä

Radek, Karl: Socialismens utveckling från vetenskap till handling.  (Översättning av Alice Wallenius)  Stockholm:  Fram, 1919.
Hansen, Arvid: Socialisering i teori och praktik.  (Översättning av Alice Wallenius)  Stockholm:  Fram, 1921.
Marx, Karl – Engels, Friedrich: Det kommunistiska partiets manifest.  (Översättning av Alice Wallenius)  Stockholm:  Arbetarkultur, 1934.
Dimitrov, Georgi: Dokument, brev och anteckningar från tiden för fängelsevistelsen och Leipzigprocessen.  (Översättning av Alice Wallenius)  Stockholm:  Arbetarkultur, 1936.
Stalin, J. V.: Leninismens grundfrågor 1.  (Översättning av Ivar Lassy och Alice Wallenius)  Stockholm:  Arbetarkultur, 1938.
Stalin, J. V.: Leninismens grundfrågor 2.  (Översättning av Alice Wallenius)  Stockholm:  Arbetarkultur, 1938.
Lermontov, Mihail: Vår tids hjälte.  (Översättning av Ulf Malmsten och Alice Wallenius)  Moskva:  Förlaget för litteratur på främmande språk, 1958.
Lenin, V. I.: Imperialismen som kapitalismens högsta stadium : populär framställning.  (Översättning av Alice Wallenius. Redigerad av Kurt Aspelin)  Cavefors:  Zenit, 1969.
Kirjallisuutta

Gardberg, Annvi – Gardberg, Anders – Roselius, Aapo: Över branten: Bröder i krig 1917–1918.  Mariehamn:  PQR, 2018.  ISBN 978-952-57057-7-5
Gardberg, Annvi – Kaihovirta, Matias: Brandtal för världsrevolution: Allan Wallenius och hans röda resor.  (Skrifter utgivna av Svenska folkskolans vänner, 236)  Helsingfors:  Svenska folkskolans vänner, 2022.  ISSN 1456-8233  ISBN 978-952-7076-58-3
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa 
Henkilöt:  DDB
Alireza Firouzja

| Alireza Firouzja |
| --- | --- |

Henkilötiedot
Koko nimi:  Alireza Firouzja
Syntynyt: 18. kesäkuuta 2003 (ikä 21)
Kansalaisuus:   ranskalainen (heinäkuusta 2021 alkaen)  iranilainen
Shakinpelaaja
Titteli:  suurmestari
Elo-luku:  2 759 (tammikuu 2024) FIDE:n listan sijoitus 6.
Korkein Elo:  2 804 (joulukuu 2021), korkein sijoitus 2.
Alireza Firouzja (pers. ‏علیرضا فیروزجا‎, Alirezā Firuzjā; s. 18. kesäkuuta 2003 Babol, Iran) on ranskalais-iranilainen shakin suurmestari. Tammikuussa 2024 hän oli maailmanlistan kuudes ja Ranskan paras pelaaja. Hän nousi maailmanlistan kakkoseksi joulukuussa 2021 pidettyään jo sitä ennen nuorten listan kärkipaikkaa keskeytyksettä tammikuusta 2020. Hän oli nuorten ykkönen myös sen jälkeen aina sen vuoden loppuun, jona täytti 20 vuotta, eli joulukuuhun 2023 asti. Chess.com-sivuston mukaan Firouzja on nuorin pelaaja koskaan, joka on saavuttanut Maailman shakkiliitto FIDE:n listalla vahvuusluvun 2800. Hän löi Magnus Carlsenin aiemman ennätyksen puolella vuodella. Huolimatta hyvästä turnausmenestyksestään, josta korkea vahvuusluku kertoo, hän ei ole koskaan voittanut henkilökohtaista mitalia nuorten MM-turnauksissa. Hänen paras saavutuksensa kansainvälisissä arvokilpailuissa on toistaiseksi ollut nopean shakin MM-hopea Moskovasta 2019.
Pelaajaura

Vuonna 2016 Firouzja sai kansainvälisen mestarin arvonimen ja voitti Iranin mestaruuden 12-vuotiaana. Suurmestarin arvon hän saavutti 14-vuotiaana vuonna 2018. 16-vuotiaana hänestä tuli ensimmäinen iranilainen, joka on saavuttanut vahvuusluvun 2 700 FIDE:n listalla.
Joulukuussa 2019 Firouzja ilmoitti, ettei edusta enää Irania, koska se kielsi pelaajiansa osallistumasta pikashakin ja nopean shakin maailmanmestaruuskilpailuihin Moskovassa, jotta nämä eivät pelaisi israelilaisia pelaajia vastaan. Firouzja osallistui kilpailuihin FIDE:n lipun alla. Hän saavutti hopeaa nopeassa shakissa ja sijoittui pikashakissa kuudenneksi 207 pelaajan joukosta.
Vuonna 2019 Firouzja muutti asumaan Ranskan Chartresiin ja heinäkuussa 2021 hän sai Ranskan kansalaisuuden alkaen edustaa uutta kotimaataan. Hän oli tuolloin vahvuusluvultaan niukasti edellä Maxime Vachier-Lagravea ja otti paikan Ranskan ykköspelaajana. Joulukuussa 2021 hän nousi maailmanlistan kakkoseksi ja oli edelleen nuorten listaykkönen pidettyään kärkisijaa hallussaan keskeytyksettä tammikuusta 2020.